Jerstrup
Jerstrup er et af Fyns mindre godser.
I 1700-tallet var arealet på 274 hektar plus 38 fæstegårde. I 1804 blev Jerstrup købt af grevskabet Gyldensteen, hvis hovedsæde ligger få kilometer vest for Jerstrup.
Jerstrup var i mange år en forpagtergård under Gyldensteen. Nu drives jorden som en del af Gyldensteens markbrug. Hovedbygningen, som er opført i 1790, blev i 2000 samen med 3 hektar have frasolgt. I 2007 blev hovedbygningen købt af familien Schimko fra Harritslevgård. Den er nu omdannet til et veludstyret konference- og feriecenter.